**Лабораториялық тәжірибелер.**

**Мақсаты** – студенттердің лекция және семинар сабақтарынан алған білімдерін тәжірибеде тексеру және психикалық процесстерді зерттеу дағдыларын жетілдіру.

Лабораториялық тәжірибелер демонстрациялық жұмыс болғандықтан, студенттер эксперименттi өз беттерiмен жүргiзу формасында өтедi. Бiрiншi жағдайда оқытушының өзi студенттi зерттелушi етiп алып тәжiрибенi жүргiзедi, екiншi жағдайда оқытушы тек тәжiрибенi өткiзу құрылымын түсiндiредi де студенттердiң өз бетінше өткiзуiн бағалайды. Топ студенттерiн 3-4 адамнан тұратын кiшi топтарға бөлiп, оның iшiнен зерттеушiнi және хаттамашыны таңдап алуы қажет.

№ 5-тәжiрибе.

**Тақырыбы: Фолькельт әдiсi бойынша тактильдi /дене/және көру арқылы қабылдауға арналған заттардың контурының маңызы.**

**Мақсаты:** Қабылдау процесiндегi объективтi және субъективтi факторлардың ролiн көрсету.

**Көрнекi құралдар**: Қатты картоннан немесе металдан жасалған өткiр және өткiр емес ұштары бар бiрнеше трафареттер, осындай трафареттiң ақ қағазға салынған суретi.

**Барысы:** Тәжiрибе 4-5 зерттелушiмен жүргiзiледi. Тәжiрибенi өткiзу әрбiр зерттелінушiмен екi кезеңнен тұратын әрекеттен құралады. Бiрiншi кезеңде зерттелінушi столға отырып, қағаз және қарындаш дайындайды. Оған алдын-ала картоннан немесе металлдан дайындалған трафареттi көзін жұму арқылы сипап көру ұсынылады, яғни фигураны көзбен көруге болмайды.

Зерттеушi трафареттi алып тастап, зерттелінушiге қағазға сипау арқылы қабылданған фигураның суретiн салу ұсынылады. Осыдан соң салынған суреттi алып қояды.

Екiншi кезеңде зерттелушiге дәл сондай трафареттiң салынған суретiн көрсетедi. Бiр минуттан соң суреттi алып қояды да, зерттелушiге таза ақ параққа сол фигураның суретiн салу ұсынылады.

Тәжiрибе барысы хаттамаға жазылады;

|  |  |
| --- | --- |
| **Зерттеліушiлердiң аты-жөнi** | **Қабылдау арқылы бейнелеу ерекшiлiктерi** |
|  | Тактильдi қабылдау | Моторлы көру |
| Заттың контурының ерекшелiгi | Зерттелінушiнiң жұмыс барысындағы ерекшелiгi  | Суреттiң ерекшiлiгi | Зерттеліну шiнiң iс- әрекет үстiндегi ерекшiлiгi |
|  |  |  |  |  |

Экспериментте алынған мәлiмет негiзiнде қорытынды жасалынады:

- Заттарды тактильды-моторлы және көру арқылы қабылдау кезiнде заттың контурын /бейнесiн/ дұрыс бейнелеу үлкен роль атқарады.

- Тактильды-моторлы және көру арқылы қабылдау зерттелінушiнiң әрекетi мен мiнез-құлық ерекшелiгiне байланысты.

**Пысықтау сұрақтар:**

1. *Тактильды қабылдау мен көру арқылы қабылдаудың қандай өзгешiлiктерiн байқауға болады?*

*2. Тактильды қабылдау мен көру арқылы қабылдаудағы өзгешiлiктердiң болуын қалай түсiндiруге болады?*